ดัชนีหุ้นปิดลบ 9.72 จุด
ดัชนีหุ้นวันที่ 23 พ.ย. ในภาคเช้าดัชนีหุ้นเปิดมาติดลบจากความกังวลเรื่องปัญหาหนี้ในยุโรป แต่ในภาคบ่ายมีข่าวการปะทะกันระหว่างเกาหลีเหนือและเกาหลีใต้&nbsp; ทำให้นักลงทุนมีความตกใจขายทำกำไร ส่งผลให้ระหว่างวันหลุด ระดับ 1,000 จุด ลงไปแตะระดับต่ำสุดของวันที่ 999.34 จุด
23 พ.ย. 2553

ดัชนีหุ้นวันที่ 23 พ.ย. ในภาคเช้าดัชนีหุ้นเปิดมาติดลบจากความกังวลเรื่องปัญหาหนี้ในยุโรป แต่ในภาคบ่ายมีข่าวการปะทะกันระหว่างเกาหลีเหนือและเกาหลีใต้  ทำให้นักลงทุนมีความตกใจขายทำกำไร ส่งผลให้ระหว่างวันหลุด ระดับ 1,000 จุด ลงไปแตะระดับต่ำสุดของวันที่ 999.34 จุด 
ในช่วงท้ายตลาดเมื่อผู้ลงทุนมีเวลาพิจารณาในข้อมูล ดัชนีมีการฟื้นตัวเล็กน้อยขึ้นมายืนเหนือ 1,000 จุดได้ แต่ยังคงลดลงอยู่และมาปิดที่ระดับ 1,009.47 จุด ลดลง 9.72 จุด หรือ 0.95% มูลค่าการซื้อขาย 37,070 ล้านบาท
นายไพบูลย์ นลินทรางกูร ประธานสภาธุรกิจตลาดทุน กล่าวว่า เป็นผลของการตระหนกจากข่าวเกาหลีเหนือและเกาหลีใต้ แต่เชื่อว่าเป็นเพียงระยะสั้น เพราะไม่มีผลกระทบโดยตรงต่อเศรษฐกิจไทย เนื่องจากไม่ใช่คู่ค้าทางเศรษฐกิจสำคัญระหว่างกัน
แนวโน้มระยะนี้ดัชนีอยู่ในช่วงของการปรับฐานเพราะได้ปรับตัวขึ้นมาสูงแล้ว และขาดปัจจัยบวกใหม่มาสนับสนุนให้หุ้นบวกต่อได้